Държавен вестник, бр. 66, 2009 г., стр. 80

СТР.  80	
Д Ъ Р Ж А В Е Н  В Е С Т Н И К 	
БРОЙ  66
Чл. 94. (1) При изгубване или унищожаване 
на дело или преписка, преди изтичане на срока 
за съхранението им, съдебният администратор 
или административният секретар съставя акт. 
(2) Липсващите дела или преписки се въз­
становяват по разпореждане на съответния 
административен ръководител на прокуратура. 
(3) За възстановяване на делото или препи­
ската се използват данните, които се съдържат в 
електронната им папка, и всички книжа, които 
имат отношение към делото или преписката, 
намиращи се в прокуратурата, в други инсти­
туции и в страните.
Раздел VІ
Съхранение на веществените доказателства 
Чл. 95. В деловодствата на НСлС, окръж­
ните следствени отдели, във военно-окръжните 
прокуратури, както и в районните прокуратури 
в случаите, когато разследването се извършва 
от прокурор, в специален дневник се завеждат 
всички протоколи, с които се приобщават ве­
ществени доказателства към следствените дела 
(протоколите за оглед на местопроизшествие, за 
претърсване, обиск и изземване, за доброволно 
предаване), като им се дава пореден номер.
Чл. 96. (1) Веществените доказателства се 
съхраняват в специални помещения с необходи­
мо оборудване, за които отговаря назначен със 
заповед на административния ръководител на 
съответната прокуратура служител – завеждащ 
склад за веществени доказателства.
(2) В Националната следствена служба и 
окръжните следствени отдели в съответните 
прокуратури, във военно-окръжните прокура­
тури, както и в районните прокуратури, когато 
разследването се извършва от прокурор, се 
води регистрационен дневник на веществените 
доказателства, който се съхранява от завежда­
щия склада.
(3) Регистрационният дневник има следните 
раздели: 
1. входяща част:
а) № по ред;
б) дата на завеждане;
в) № на досъдебното производство;
г) № на протокола за изземване;
д) име, презиме и фамилия, ЕГН и адрес 
на лицето, от което е иззето вещественото 
доказателство;
е) приети веществени доказателства: пълно 
описание (за банкноти – серия и №, за други 
веществени доказателства – вид, цвят, размер 
и др.), мярка, количество;
ж) длъжност, име, презиме и фамилия, 
подпис на следователя;
2. изходяща част:
а) дата;
б) опис на изходящите документи;
в) длъжност, име, презиме и фамилия, под­
пис на приемащия веществените доказателства.
Чл.  97. (1) Следователите и прокурорите 
предоставят незабавно иззетите веществени до­
казателства, заедно с предварително изготвения 
им опис, на служителя – завеждащ склада за 
веществени доказателства в съответния окръжен 
следствен отдел.
(2) След проверка на наличността по описа 
завеждащият склад прикрепва картонче с номер 
към всяко веществено доказателство, след което 
опакова същите заедно с описа им и запечатва 
опаковката с червен восък или пластилин с 
личен метален печат на следователя или про­
курора, като номерът на печата се отразява в 
приемателно-предавателния протокол, съставен 
при предаването на вещественото доказателство.
(3) Завеждащият склада попълва във вхо­
дящия дневник всички реквизити съгласно 
чл. 93 и изготвя и предоставя на следователя 
приемателно-предавателен протокол, който 
се прилага към материалите по досъдебното 
производство.
Чл. 98. Когато за нуждите на разследването 
следователят или прокурорът трябва да разпо­
лага физически със съответните веществени 
доказателства (при приключване на делото, 
разпознаване, назначаване на експертиза и 
др.), той предоставя необходимите документи 
(приемателно-предавателния протокол, постано­
влението за назначаване на експертиза и др.), 
които завеждащият склада прилага в отделна 
папка и описва в изходящата част на дневника.
Чл. 99. (1) Отварянето на опаковките с ве­
ществени доказателства се извършва от комисия 
в състав и брой, определен от административ­
ния ръководител на съответната прокуратура.
(2) При отварянето се съставя протокол за 
състоянието на печатите, включващ и евенту­
ални забележки за състоянието на печатите и 
за състоянието на веществените доказателства, 
копия от който остават при завеждащия склада 
и при следователя.
Чл. 100. След съгласуване с водещия раз­
следването завеждащият склада организира из­
пращането по адресати на иззетите вещи, които 
няма да бъдат веществени доказателства, а ще 
послужат за обезпечаване на наказанието или 
на граждански иск или ще бъдат веществени 
доказателства, но поради спецификата си не 
следва да се прилагат по делото, както следва:
1. пари, валута и ценности се съхраняват в 
банков трезор, като към досъдебното произ­
водство се прилага депозитното удостоверение;
2. лекарства, отрови и силно действащи 
вещества се предават срещу приемателно-
предавателен протокол на Министерството на 
здравеопазването;
3. наркотичните вещества се предават на 
Агенция „Митници“;
4. бързо развалящите се стоки, след съответно 
фотографиране и изследване, по разпореждане 
на прокурора се предават на митническите 
органи;